CELEX: 32007D0763
Language: et
Date: 2007-11-08 00:00:00
Title: 2007/763/EÜ: Nõukogu otsus, 8. november 2007 , Bulgaaria ja Rumeenia ühinemise kohta nõukogu koostatud Euroopa Liidu lepingu artikli 34 kohase konventsiooniga Euroopa Liidu liikmesriikide vahelise vastastikuse õigusabi kohta kriminaalasjades

24.11.2007   
            
            
               ET
            
            
               Euroopa Liidu Teataja
            
            
               L 307/18
            
         
      NÕUKOGU OTSUS,
   8. november 2007,
   Bulgaaria ja Rumeenia ühinemise kohta nõukogu koostatud Euroopa Liidu lepingu artikli 34 kohase konventsiooniga Euroopa Liidu liikmesriikide vahelise vastastikuse õigusabi kohta kriminaalasjades
   (2007/763/EÜ)
   EUROOPA LIIDU NÕUKOGU,
   võttes arvesse Euroopa Liidu asutamislepingut,
   võttes arvesse 2005. aasta ühinemislepingut,
   võttes arvesse 2005. aasta ühinemisakti (edaspidi „ühinemisakt”), eriti selle artikli 3 lõiget 4,
   võttes arvesse komisjoni soovitust,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Nõukogu koostatud Euroopa Liidu lepingu artikli 34 kohasele konventsioonile Euroopa Liidu liikmesriikide vahelise vastastikuse õigusabi kohta kriminaalasjades (2) (edaspidi „vastastikuse õigusabi konventsioon”) kirjutati alla 29. mail 2000. aastal Brüsselis ja see jõustus 23. augustil 2005.
            
         
               (2)
            
            
               Vastastikuse õigusabi konventsiooni täiendati 16. oktoobri 2001. aasta protokolliga (3) (edaspidi „vastastikuse õigusabi protokoll”), mis jõustus 5. oktoobril 2005.
            
         
               (3)
            
            
               Ühinemisakti artikli 3 lõikes 3 on sätestatud, et Bulgaaria ja Rumeenia ühinevad konventsioonide ja protokollidega, mis on sõlmitud liikmesriikide vahel ning loetletud ühinemisakti I lisas, mis sisaldab muu hulgas ka vastastikuse õigusabi konventsiooni ja vastastikuse õigusabi protokolli. Need jõustuvad Bulgaarias ja Rumeenias nõukogu määratud kuupäeval.
            
         
               (4)
            
            
               Ühinemisakti artikli 3 lõike 4 kohaselt teeb nõukogu kõnealuste konventsioonidega ja protokollidega ühinemise tõttu nõutavad kohandused,
            
         ON TEINUD JÄRGMISE OTSUSE:
   Artikkel 1
   Vastastikuse õigusabi konventsioon jõustub Bulgaaria, Rumeenia ja nende liikmesriikide vahel, kelle suhtes konventsioon sel kuupäeval kehtib, järgmise kuu esimesel päeval pärast käesoleva otsuse vastuvõtmist. See jõustub Bulgaaria või Rumeenia ja iga teise liikmesriigi vahel päeval, mil vastastikuse õigusabi konventsioon jõustub seoses teise asjaomase liikmesriigiga.
   Vastastikuse õigusabi protokoll jõustub Bulgaaria, Rumeenia ja nende liikmesriikide vahel, kelle suhtes konventsioon sel kuupäeval kehtib, järgmise kuu esimesel päeval pärast käesoleva otsuse vastuvõtmist. See jõustub Bulgaaria või Rumeenia ja iga teise liikmesriigi vahel päeval, mil vastastikuse õigusabi protokoll jõustub seoses teise asjaomase liikmesriigiga.
   Artikkel 2
   Vastastikuse õigusabi konventsiooni ja vastastikuse õigusabi protokolli bulgaaria- ja rumeeniakeelsed tekstid (4) on autentsed samadel tingimustel kui vastastikuse õigusabi konventsiooni ja vastastikuse õigusabi protokolli muud tekstid.
   Artikkel 3
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 8. november 2007
      
         
            Nõukogu nimel
         
         
            eesistuja
         
         R. PEREIRA
         
      
   
   
      (1)  10. juuli 2007. aasta arvamus (Euroopa Liidu Teatajas seni avaldamata).
   
      (2)  EÜT C 197, 12.7.2000, lk 3.
   
      (3)  Nõukogu koostatud Euroopa Liidu lepingu artikli 34 kohane Euroopa Liidu liikmesriikide vahelist vastastikust õigusabi kriminaalasjades käsitleva konventsiooni protokoll (EÜT C 326, 21.11.2001, lk 2).
   
      (4)  Konventsiooni bulgaaria- ja rumeeniakeelne tekst avaldatakse Euroopa Liidu Teataja eriväljaandes hilisemal kuupäeval.